Іхны соцыум зусім не падобны на наш, іхны Менск – не наш Менск. Нас тут два мільёны, іх – некалькі тысяч, усе адно аднаго ведаюць. Таму ёсць гарадская структура арганізацыі ў паходы “ваеннаабавязанага насельніцтва”. Вуліцу, на якой давялося жыць сям’і Неціміра, напрыклад, збірае і арганізуе каваль – найбольш вопытны і спрактыкаваны ваяр, які, пры гэтым, мае цывільную прафесію. Разам з тым каваль ведае, што такое вайна і нават у мірны час займаецца пачынкай рыштунку для дружыннікаў – свой чалавек для князя.